ANUNȚ

LICEUL TEHNOLOGIC NR. 1 BORCEA, cu sediul în comuna Borcea, județul Călărași, organizează concurs pentru ocuparea unui post contractual vacant, pe perioadă nedeterminată, după cum urmează:
PAZNIC I – 1 NORMĂ
· Număr posturi: 1 post;
· Denumirea postului: Paznic I;
· Cod COR: 962907;
· Compartiment: administrativ;
· Durata contractului: perioadă nedeterminată;
· Durata timpului de lucru: 8 ore/zi, 40 ore/săptămână;
· Condiții de studii: medii absolvite;
· Vechime în muncă: minimum 20 ani;
· Vechime specifică postului: minimum 7 ani.
SCOPUL PRINCIPAL AL POSTULUI
Postul de paznic este indispensabil pentru asigurarea securității elevilor, preșcolarilor, personalului și patrimoniului unității de învățământ, precum și pentru supravegherea și controlul accesului în incinta unității.
CONDIȚII GENERALE
Poate ocupa un post contractual vacant persoana care îndeplinește condițiile prevăzute de legislația în vigoare privind ocuparea posturilor contractuale și cerințele specifice postului, după cum urmează:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii și de vechime în muncă, precum și celelalte condiții specifice potrivit cerințelor postului;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
8. nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
CONDIȚII SPECIFICE
Pentru ocuparea postului de Paznic I M – 1 normă, candidații trebuie să îndeplinească următoarele condiții:
· studii medii absolvite;
· certificat de calificare profesională în domeniul pazei și securității, conform legislației în vigoare;
· atestat profesional pentru executarea activităților de pază, avizat potrivit prevederilor legale de Ministerul Afacerilor Interne – Inspectoratul General al Poliției Române;
· vechime în muncă de minimum 20 ani;
· vechime specifică postului de minimum 7 ani;
· cunoștințe privind organizarea și executarea activității de pază;
· cunoștințe privind paza obiectivelor, bunurilor și valorilor;
· cunoștințe privind controlul accesului persoanelor și autovehiculelor în incinta unității;
· cunoștințe privind modul de acțiune în situații deosebite;
· cunoștințe privind utilizarea mijloacelor tehnice de pază și alarmare;
· stare de sănătate corespunzătoare postului.
ACTELE NECESARE PENTRU DOSARUL DE CONCURS
Dosarul de concurs va conține, în conformitate cu prevederile legale în vigoare, următoarele documente:
1. formular de înscriere la concurs;
2. copia actului de identitate;
3. Curriculum vitae – model Europass;
4. copia certificatului de căsătorie sau a altui document prin care s-a realizat schimbarea numelui, după caz;
5. copiile documentelor care atestă nivelul studiilor și îndeplinirea condițiilor specifice ale postului, respectiv certificatul de calificare profesională și atestatul profesional pentru executarea activităților de pază;
6. copia carnetului de muncă sau adeverință eliberată de angajator pentru perioada lucrată, care să ateste vechimea în muncă și vechimea specifică postului, însoțită de extras din Registrul general de evidență a salariaților;
7. certificat de cazier judiciar sau, după caz, extras de pe cazierul judiciar;
8. certificat de integritate comportamentală;
9. adeverință medicală care să ateste starea de sănătate corespunzătoare postului, eliberată de medicul de familie sau de unitățile sanitare abilitate.
Copiile documentelor se prezintă însoțite de documentele originale, în vederea verificării conformității copiilor cu acestea.
CALENDARUL CONCURSULUI
[bookmark: _GoBack]Lansarea anunțului public:
18.09.2026
ETAPA I – DEPUNEREA ȘI SELECȚIA DOSARELOR (ETAPĂ ELIMINATORIE)
1. Depunerea dosarelor de concurs: până la data de 01.10.2026, ora 16:00;
2. Evaluarea și selecția dosarelor și publicarea rezultatelor: 02.10.2026.
ETAPA II – PROBA SCRISĂ ȘI PROBA PRACTICĂ (INTERVIU)
1. Susținerea probei scrise: 07.10.2026, ora 08:00, la sediul Liceului Tehnologic Nr. 1 Borcea;
2. Afișarea rezultatelor probei scrise: 07.10.2026, ora 10:30;
3. Susținerea probei practice (interviu): 07.10.2026, ora 12:00, la sediul Liceului Tehnologic Nr. 1 Borcea;
4. Afișarea rezultatelor finale: 07.10.2026, ora 14:00;
5. Depunerea și soluționarea contestațiilor: 07.10.2026, ora 14:00 – 16:00;
6. Afișarea rezultatelor contestațiilor: 08.10.2026, ora 12:00;
7. Afișarea rezultatelor finale ale concursului: 08.10.2026, ora 13:00.
BIBLIOGRAFIE
1. Legea nr. 333/2003 privind paza obiectivelor, bunurilor, valorilor și protecția persoanelor, republicată, cu modificările și completările ulterioare;
2. Hotărârea Guvernului nr. 301/2012 pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor, valorilor și protecția persoanelor, cu modificările și completările ulterioare;
3. Legea nr. 53/2003 – Codul muncii, republicată, cu modificările și completările ulterioare;
4. Legea nr. 319/2006 a securității și sănătății în muncă, cu modificările și completările ulterioare;
5. Legea nr. 307/2006 privind apărarea împotriva incendiilor, cu modificările și completările ulterioare;
6. Ordinul nr. 163/2007 pentru aprobarea Normelor generale de apărare împotriva incendiilor, cu modificările și completările ulterioare.

TEMATICĂ
1. Activitatea de pază
· organizarea și executarea serviciului de pază;
· atribuțiile și obligațiile personalului de pază;
· consemnul general și consemnul particular;
· predarea și preluarea postului;
· regulile de comportare în timpul serviciului;
· documentele specifice activității de pază;
· răspunderea personalului de pază.
2. Paza obiectivelor, bunurilor și valorilor
· paza și protecția patrimoniului;
· supravegherea clădirilor și a perimetrului unității;
· prevenirea furturilor și a degradării bunurilor;
· prevenirea accesului neautorizat;
· identificarea situațiilor de risc;
· măsuri pentru protejarea bunurilor și valorilor.
3. Controlul accesului
· reguli privind accesul persoanelor în unitatea de învățământ;
· controlul accesului în incinta unității;
· accesul elevilor, preșcolarilor, personalului și persoanelor din exterior;
· accesul autovehiculelor, după caz;
· identificarea persoanelor care solicită accesul;
· măsuri în cazul accesului neautorizat.
4. Modul de acțiune în situații deosebite
· pătrunderea neautorizată în unitate;
· furtul și tentativa de furt;
· acte de violență;
· distrugeri și acte de vandalism;
· incendii;
· accidente;
· alarmarea și sesizarea organelor competente;
· apelarea serviciului de urgență 112;
· protejarea locului faptei.
5. Mijloace tehnice de pază și alarmare
· sisteme de supraveghere video;
· sisteme de alarmare;
· mijloace de comunicare;
· utilizarea mijloacelor tehnice din dotare;
· verificarea și sesizarea defecțiunilor;
· măsuri în cazul defectării sistemelor de securitate.
6. Securitatea și sănătatea în muncă
· reguli generale de securitate și sănătate în muncă;
· obligațiile lucrătorului;
· prevenirea accidentelor de muncă;
· utilizarea corespunzătoare a echipamentelor;
· măsuri în caz de accident.
7. Apărarea împotriva incendiilor
· reguli generale de prevenire și stingere a incendiilor;
· obligațiile personalului în caz de incendiu;
· alarmarea și evacuarea persoanelor;
· menținerea liberă a căilor de acces și evacuare;
· utilizarea mijloacelor de primă intervenție;
· apelarea serviciului de urgență 112.
8. Drepturile și obligațiile salariatului
· drepturile și obligațiile salariatului;
· timpul de muncă și timpul de odihnă;
· disciplina muncii;
· respectarea regulamentului intern;
· răspunderea disciplinară;
· respectarea dispozițiilor conducerii unității, în limitele legii.
INFORMAȚII SUPLIMENTARE
Dosarele de concurs se depun la sediul Liceului Tehnologic Nr. 1 Borcea, în termenul stabilit în prezentul anunț.
Relații suplimentare se pot obține la sediul unității de învățământ sau la numărul de telefon 0242340127, în intervalul 08:00 – 16:00.
Anunțul, bibliografia, tematica și calendarul concursului vor fi afișate la sediul unității și publicate potrivit prevederilor legale în vigoare.

